	Когато Джондалар за пръв път успя да се изправи на крака, тя с изненада откри, че е по-висок от нея; но да види по-висока жена беше още по-смайващо. На ръст Айла надминаваше всички в Клана. Но водачката не бе просто висока — мускулестото й тяло излъчваше сила. Единствено брат й се извисяваше над нея. Тя се носеше с осанка, каквато само високият ръст и едрото тяло могат да придадат, и с неоспоримата самоувереност на жена, майка и водачка, която сама управлява живота си.